
Projekteerimistingimuste määramine

(Vana-Joala tee 4 kinnistul asuva 330 kV õhuliini masti nr 73 asendamine)
1. ASJAOLUD JA MENETLUSE KÄIK
09.11.2011.a OÜ Elering,  registrikood 110226265, asukoht Kadaka tee 42, Tallinn, keda esindab  Jevgeni Zazõkin, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Narva linna territooriumil, Vana-Joala tee 4 kinnistul asuva 330 kV õhuliini masti nr 73 asendamiseks ehitusprojekti koostamiseks. Õhuliin läbib SA Ida-Virumaa Tööstusalade Arendus’ele kuuluvat kinnistut Vana-Joala tee 4.

2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2 Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

3. OTSUS

Määrata projekteerimistingimused Vana-Joala tee 4 kinnistul asuva 330 kV õhuliini masti nr 73 asendamiseks ehitusprojekti koostamiseks järgnevalt:       
	3.1. ÜLDANDMED



	3.1.1  Tellija


	OÜ Elering,  registrikood 110226265
Kadaka tee 42, 12915 Tallinn

	3.1.2  Asukoht                                         
	Vana-Joala tee 4. 

	3.1.3  Käesolevad projekteerimistingimused on kehtivad kuni 30.11.2013.a

	3.1.4  Projekteerimistingimuste koostamise alus:     

Projekteerimistingimuste 09.11.2011.a taotlus nr 9033/1-14, Jevgeni Zazõkin

	3.2 PROJEKTEERIMISE EESMÄRK




Projekti koostamise eesmärgiks330 kV õhuliini masti asendamine.
	3.3 ÜLDNÕUDED




3.3.1
Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu 30.11.2006.a kinnitatud  määrus nr 48 „Narva linna ehitusmäärus”;
-  Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;
- EVS 907:2010 „Rajatise ehitusprojekt”;
- „Elektriohutusseadus1”.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500, mis on kooskõlastatud geodeesia spetsialisti poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt.
3.3.4 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.5 Projekt peab olema heaks kiidetud kõigil ehitusseadusega ja projekteerimistingimustega ettenähtud juhtudel.

3.3.6 Narva Linnavalitsuse poolt väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.
3.3.8 Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes, maksimaalselt kolmes identselt komplekteeritud eksemplaris.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Kaabli, rajatiste ja puude vahelised minimaalsed kujad: normikohased.

3.4.2 Ette näha kõigi olemasolevate tehnovõrkude korrasolek ja kaitse.

3.4.3 Muud nõuded: vastavalt OÜ Eleringi poolt väljastatud projekteerimisülesandele.

3.4.4 Asendiplaan: olemasolevad, rekonstrueeritavad, projekteeritavad ja likvideeritavad rajatised jne.

3.4.5 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.6 Jäätmekäitlus ja keskkonnakaitsemeetmed: lahendada projekti koosseisus.
3.4.7 Tööde teostamiseks kasutada Vana-Joala tänavalt olemasolev sissesõit krundile.

3.4.8 Konstruktiivne projektiosa: esitada Eesti Standarditega ettenähtud mahus.

	3.5  INSENERTEHNILISED ERITINGIMUSED



Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




Taotleda Vana-Joala tee 4 kinnistu omanikult masti rajamiseks maakasutusõiguse seadmist.
	3.7 KOOSKÕLASTUSED




3.7.1   Tehnovõrkude valdajad.

3.7.2   Kinnisasja omanikud.

3.7.3   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2  
Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

